ai4bharat/Pralekha huggingface dataset:
सड़क परिवहन एवं राजमार्ग मंत्रालय
एनएचएआई ने पिछले तीन वर्षों की इस अवधि की तुलना में वित्त वर्ष 20-21में सबसे अधिक लंबाई वाली सड़क परियोजनायें प्रदान कीं
अप्रैल-अगस्त 2020 के दौरान 31,000 करोड़ रुपये की लागत से 744 किलोमीटर के लिए26 परियोजनाएं दी गयीं
नावेल कोरोनोवायरस महामारी के प्रकोप की चुनौतियों के बावजूद, भारतीय राष्ट्रीय राजमार्ग प्राधिकरण  ने पिछले तीन वर्षों में इसी अवधि के दौरान दी गई परियोजनाओं की तुलना में वित्त वर्ष 2020-21 के दौरान अब तक सबसे अधिक परियोजनाएं प्रदान की हैं। एनएचएआई के अनुसार वित्त वर्ष 2019-20 में 676 किमी, वित्त वर्ष 2018-19 में 368 किमी और वित्त वर्ष 2017-18 में 504 किमी की तुलना में एनएचएआई ने अप्रैल से अगस्त 2020 के दौरान744 किलोमीटर लंबाई की 26 परियोजनाएं प्रदान की हैं। इन 26 परियोजनाओं की पूंजीगत लागत 31,000 करोड़ रुपये से अधिक है, जिसमें निर्माण, भूमि अधिग्रहण और पूर्व-निर्माण की अन्य गतिविधियों की लागत शामिल है।
एनएचएआई ने चालू वित्त वर्ष के दौरान 4500 किलोमीटर के राजमार्ग को प्रदान करने का लक्ष्य रखा है और संभावना है कि यह सीमा भी पार कर ली जायेगी।
लॉकडाउन और मौजूदा स्थिति के बावजूद, एनएचएआई ने सेक्टर के बोलीदाताओं में विश्वास जगाने के लिए कई पहलें की हैं। तरलता की कमी को दूर करने और ठेकेदारों को नकदी प्रवाह सुनिश्चित करने के लिए, एनएचएआईने यह सुनिश्चित किया कि कार्यालय बंद होने के कारण भुगतान में विलम्ब नहीं हो और डिजिटल प्लेटफॉर्म का उपयोग करते हुए लॉकडाउन के दौरान मार्च 2020 में 10,000 करोड़ रुपये का भुगतान किया गया। चालू वित्त वर्ष की पहली तिमाही में, एनएचएआईने ठेकेदारों को 15,000 करोड़ रुपये का भुगतान किया। इसके अतिरिक्त, ठेकेदारों को मासिक भुगतान करने जैसे कदम भी उठाए गए थे। इस तरह के कामों ने बोलीदाताओं को प्रोत्साहित किया, उनकी भागीदारी बढ़ी और इसके परिणामस्वरूप सड़क क्षेत्र में गुणात्मक वृद्धि देखी गयी।
कार्य सौपने और राजमार्ग निर्माण का विस्तार करने के साथ, एनएचएआईको महामारी के वैश्विक प्रकोप के बावजूद इस वर्ष अच्छी शुरुआत मिली है। एनएचएआई राष्ट्रीय राजमार्ग अवसंरचना को तीव्र गति से विकसित करने के लिए प्रतिबद्ध है और राष्ट्रीय राजमार्गों पर सुरक्षित, सुचारू और निर्बाध यात्रा का अनुभव प्रदान करने के लिए कृतसंकल्प है।
स्वास्थ्य एवं परिवार कल्याण मंत्रालय
कोविड-19 पर अपडेट
पिछले 24 घंटे के दौरान 11,264 कोविड-19 मरीज ठीक हुए
ठीक  होने की दर 47.40% हुई, 24 घंटे में 4.51% की वृद्धि
सक्रिय मरीजों के संख्या 89,987 से कम होकर 86,422 हुई
कल 1,26,842 नमूनों के परीक्षण किए गए
पिछले 24 घंटों के दौरान, कुल 11,264 कोविड-19 मरीज़ ठीक हुए हैं। यह एक दिन में ठीक होने वाले मरीजों की सबसे अधिक संख्या है। इस प्रकार, अब तक, कुल 82,369 मरीज कोविड -19 से ठीक हो चुके हैं।
इसके परिणामस्वरूप कोविड-19 रोगियों के ठीक होने की दर 47.40% हो गयी है। पिछले दिन के ठीक होने की दर 42.89% की तुलना में 4.51% की वृद्धि हुई है।
ठीक होने वाले रोगियों की अधिक संख्या के कारण, सक्रिय रोगियों की संख्या भी 29 मई के 89,987 से घटकर वर्तमान में 86,422 रह गई है। सभी सक्रिय मामले गहन चिकित्सा देख-रेख में हैं।
30 मई 2020 तक, पिछले 14 दिनों में दोगुने होने का समय 13.3 था, पिछले तीन दिनों में यह बढ़कर 15.4 हो गया है। मृत्यु दर 2.86% है। 29 मई 2020 तक, आईसीयू में 2.55%, वेंटिलेटर पर 0.48% और ऑक्सीजन समर्थन पर 1.96% सक्रिय कोविड-19 रोगी हैं। 462 सरकारी प्रयोगशालाओं और 200 निजी प्रयोगशालाओं के माध्यम से देश में परीक्षण क्षमता बढ़ी है। कुल मिलाकर, कोविड-19 के लिए अब तक 36,12,242 परीक्षण किए गए हैं, जबकि कल 1,26,842 नमूनों का परीक्षण किया गया था।
कोविड -19 के प्रबंधन के लिए देश में स्वास्थ्य के बुनियादी ढांचे के तहत, अब तक कुल 942 समर्पित कोविड अस्पतालों में 1,58,908 आइसोलेशन बेड, 20,608 आईसीयू बेड और 69,384 ऑक्सीजन समर्थित बेड उपलब्ध हैं। 1,33,678 आइसोलेशन बेड; 10,916 आईसीयू बेड और 45,750 ऑक्सीजन समर्थित बेड के साथ कुल 2,380 समर्पित कोविड स्वास्थ्य केन्द्रों का संचालन किया जा रहा है। देश में कोविड-19 का मुकाबला करने के लिए 10,541 क्वारंटाइन केंद्र और 6,64,330 बिस्तरों के साथ 7,304 कोविड देखभाल केंद्र उपलब्ध हैं। केंद्र सरकार ने राज्यों/केंद्र शासित प्रदेशों/केंद्रीय संस्थानों को 119.88 लाख एन 95 मास्क और 96.14 लाख व्यक्तिगत सुरक्षा उपकरण  प्रदान किए हैं।
न्यू नार्मल कोविड-19 के साथ रहते हुए सभी सावधानियां बरती जानी चाहिए। सार्वजनिक स्थानों और कार्यस्थलों पर एक–दूसरे से दूरी बनाये रखने के सभी दिशा-निर्देशों का पालन किया जाना चाहिए; लगातार हाथ धोने के साथ हाथ की स्वच्छता और श्वसन स्वच्छता बनाए रखी जानी चाहिए; सार्वजनिक स्थानों पर मास्क या फेस कवर का उपयोग किया जाना चाहिये और खाँसी/श्वसन शिष्टाचार का पालन किया जाना चाहिए। यह रेखांकित किया जाता है कि कोविड-19 का प्रबंधन केवल तभी संभव है, जब सभी लोग सावधानी बरतेंगे और लापरवाह नहीं होंगे। लॉकडाउन में दिए गए छूट में बेपरवाह नहीं होना चाहिए।
कोविड -19 से संबंधित तकनीकी मुद्दों पर सभी प्रामाणिक और अद्यतन जानकारी, दिशा-निर्देश और परामर्श के लिए नियमित रूप से देखें: https://www.mohfw.gov.in/ और @MoHFW_INDIA ।
कोविड -19 से संबंधित तकनीकी प्रश्न technquery.covid19[at]gov[dot]in पर और अन्य प्रश्न ncov2019[at]gov[dot]in तथा @CovidIndiaSeva पर भेजे जा सकते हैं।
कोविड - 19 पर किसी भी प्रश्न के लिए स्वास्थ्य और परिवार कल्याण मंत्रालय के हेल्पलाइन नंबर: + 91-11-23978046 या 1075  पर कॉल करें। कोविड -19 के लिए राज्यों / केंद्रशासित प्रदेशों के हेल्पलाइन नंबरों की सूची https://www.mohfw.gov.in/pdf/coronvavirushelplinenumber.pdf
पर उपलब्ध है।
PIB Headquarters
कोविड-19 पर पीआईबी का बुलेटिन
|
|
- राष्ट्रव्यापी टीकाकरण अभियान में अब तक टीके की 193.83 करोड़ से अधिक खुराक दी जा चुकी हैं
- वर्तमान में 21,177 सक्रिय मामले
- वर्तमान सक्रिय मामले 0.05 प्रतिशत
- संक्रमण से मुक्त होने की दर 98.74 प्रतिशत
- बीते 24 घंटे में 2,363 मरीज संक्रमण से मुक्त हुए, देश में संक्रमण से मुक्त होने वालों की संख्या बढ़ कर 4,26,22,757 हुई
- बीते 24 घंटे में देश में 4,041 नये मामले दर्ज किये गए
- दैनिक पॉजिटिविटी दर 0.95 प्रतिशत
- साप्ताहिक पॉजिटिविटी दर 0.73 प्रतिशत
- अब तक कुल 85.17 करोड़ जांच की गयी, बीते 24 घंटे में 4,25,379 जांच की गई
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
विज्ञान एवं प्रौद्योगिकी मंत्रालय
ऊर्जा के क्षेत्र में जी-20 देशों के लिए महत्वपूर्ण आवश्यकता पर विचार-विमर्श करने के लिए सम्मेलन
सभी जी-20 देशों के प्रतिनिधि आगामी 2-3 मार्च 2023 के दौरान रांची में होने वाले "सतत ऊर्जा के लिए सामग्री " विषय पर जी-20 के अनुसंधान नवाचार पहल समूह  सम्मेलन में ऊर्जा सामग्री और उपकरण तथा हरित ऊर्जा ; सौर ऊर्जा उपयोग और फोटोवोल्टिक प्रौद्योगिकी से संबंधित 21वीं सदी की चुनौतियों पर चर्चा करेंगे।
यह सम्मेलन ऊर्जा के क्षेत्र में जी-20 देशों और इसमें भाग लेने वाले अंतर्राष्ट्रीय संगठनों  की महत्वपूर्ण आवश्यकता पर विस्तार से चर्चा करेगा और जी-20 सहयोग के लिए भविष्य के रोडमैप की सिफारिश करेगा तथा इस दौरान साझेदारी और ज्ञान को साझा किए जाने की संभावना है। सम्मेलन की विषय वस्तु भारतीय और विभिन्न जी-20 देशों के हरित पर्यावरण के लिए वैकल्पिक ऊर्जा स्रोतों पर जोर देने के अनुरूप है।
विज्ञान और प्रौद्योगिकी विभाग  के सचिव तथा आरआईआईजी अध्यक्ष डॉ. श्रीवरी चंद्रशेखर के नेतृत्व में वैज्ञानिक और औद्योगिक अनुसंधान परिषद  द्वारा संचालित इस सम्मेलन में उद्घाटन, तकनीकी और समापन सत्र के साथ ही "सकल-शून्य कार्बन संक्रमण  की ओर भारत की संचलन रणनीति" पर एक पूर्ण व्याख्यान तथा एक पैनल चर्चा शामिल हैI
इस सम्मेलन में यूरोपीय संघ और अंतर्राष्ट्रीय सौर गठबंधन जैसे अंतर्राष्ट्रीय संगठनों सहित सभी जी-20 देशों के लगभग 25 विदेशी प्रतिनिधियों के भाग लेने की सम्भावना है। भारत सरकार के विभिन्न वैज्ञानिक विभागों/संगठनों और भारतीय उद्योग संगठनों से विशेष आमंत्रितों के रूप में लगभग 35 शीर्ष विषय विशेषज्ञों के भी इस सम्मेलन में भाग लेने की सम्भावना है। सम्मेलन के दौरान अपने–अपने विषय क्षेत्र के कुछ सबसे प्रतिष्ठित विशेषज्ञ भी अपने विचार साझा करेंगे।
रक्षा मंत्रालय
भारत और मलेशिया ने रक्षा सहयोग बढ़ाने का निर्णय लिया
रक्षा मंत्री राजनाथ सिंह ने मलेशिया के रक्षा मंत्री के साथ वीडियो कॉन्फ्रेंस के माध्यम से बैठक की
रक्षा मंत्री श्री राजनाथ सिंह ने 27 जून, 2022 को मलेशिया के वरिष्ठ रक्षा मंत्री वाईबी दातो 'सेरी हिशामुद्दीन तुन हुसैन' के साथ के वीडियो कॉन्फ्रेंस के माध्यम से वार्ता की। बैठक के दौरान द्विपक्षीय, क्षेत्रीय और रक्षा औद्योगिक सहयोग से संबंधित कई मुद्दों पर चर्चा की गई।
रक्षा मंत्री ने दातो 'सेरी हिशामुद्दीन तुन हुसैन' को अगस्त, 2021 में वरिष्ठ रक्षा मंत्री का पद संभालने के लिए बधाई दी। दोनों रक्षा मंत्रियों ने पहले से ही मजबूत भारत-मलेशिया रक्षा सहयोग को और आगे बढ़ाने की इच्छा प्रकट की।
दोनों नेताओं ने मौजूदा मलेशिया-भारत रक्षा सहयोग बैठक  ढांचे के तहत वर्तमान रक्षा सहयोग गतिविधियों तथा रक्षा तंत्र को और मजबूत बनाने के तरीकों पर विचार-विमर्श किया। अगला मिडकॉम जुलाई 2022 में आयोजित होने वाला है और रक्षा क्षेत्र में गहन भागीदारी के लिए इस मंच का उपयोग करने का निर्णय लिया गया।
श्री राजनाथ सिंह ने उन क्षेत्रों पर प्रकाश डाला, जिनमें भारतीय रक्षा उद्योग मलेशिया की सहायता कर सकते हैं। उन्होंने भारतीय रक्षा उद्योग की सुविधाओं और उत्पादों का प्रत्यक्ष अनुभव प्राप्त करने के लिए मलेशिया के वरिष्ठ अधिकारियों को भारत यात्रा का सुझाव दिया।
मलेशियाई वरिष्ठ रक्षा मंत्री ने शांति मिशन में महिला कर्मियों को शामिल करने की आवश्यकता जताई। दोनों पक्ष इस मुद्दे पर एक-दूसरे की सहायता करने पर सहमत हुए। मानवीय सहायता एवं आपदा राहत  संचालन के लिए क्षमता को उन्नत करने पर भी सहमति हुई।
रक्षा मंत्री ने करीबी तथा सामरिक रक्षा संबंधों पर चर्चा करने के लिए मलेशिया के वरिष्ठ रक्षा मंत्री को जल्द से जल्द सुविधाजनक तिथि पर भारत आने के लिए आमंत्रित किया।
विज्ञान एवं प्रौद्योगिकी मंत्रालय
आईएनईए ने इनोवेटिव स्टूडेंट प्रोजेक्ट्स अवार्ड 2020 के लिए नामांकन आमंत्रित किया
नामांकन जमा कराने की अंतिम तिथि 31 अगस्त, 2020 है
भारत सरकार के विज्ञान एवं प्रौद्योगिकी विभाग के अंतर्गत एक स्वायत्त संस्थान इंडियन नेशनल एकेडमी ऑफ इंजीनियरिंग ने इनोवेटिव स्टूडेंट प्रोजेक्ट्स अवार्ड 2020 के लिए नामांकन आमंत्रित किया है।
इनोवेटिव स्टूडेंट प्रोजेक्ट्स अवार्ड 2020 के लिए नामांकन आमंत्रित किए गए हैं। इसमें भाग लेने के लिए तीन श्रेणियों के छात्रों की परियोजनाएं पात्र होंगी- शैक्षणिक वर्ष 2019-2020 के लिए 31 जुलाई, 2020 तक पूरी हो चुकीं बीई, बीटेक अथवा बीएससी की अंतिम वर्ष  की परियोजनाएं, शैक्षणिक वर्ष 2019-2020 के दौरान 1 जुलाई, 2019 से 31 जुलाई, 2020 के बीच जांच की गई एमई अथवा एमटेक या एमएससी की थीसिस और 1 जून, 2019 से 31 मई, 2020 के बीच जांच एवं स्वीकार की गई पीएचडी की थीसिस।
आईएनईए ने इंजीनियरिंग शिक्षा के तीन चरणों- स्नातक, स्नातकोत्तर और डॉक्टरेट- में से किसी भी स्तर पर छात्रों द्वारा किए गए नवोन्मेषी एवं रचनात्मक अनुसंधान परियोजनाओं की पहचान करने के लिए 1998 में इनोवेटिव स्टूडेंट प्रोजेक्ट्स अवार्ड की स्थापना की थी। यह पुरस्कार विशेष रूप से उद्योग, अनुसंधान प्रयोगशालाओं और शैक्षणिक संस्थानों के बीच संयुक्त परियोजनाओं को प्रोत्साहित करता है। यह युवा प्रतिभाओं को प्रोत्साहित करने और उन्हें मान्यता एवं प्रोत्साहन प्रदान करने का एक प्रयास है। पिछले बाईस वर्षों के दौरान इस पुरस्कार के प्रति छात्रों की प्रतिक्रिया काफी उत्साहजनक रही है। अकादमी विभिन्न समुदायों और पेशों तक इसकी व्यापक पहुंच सुनिश्चित करने के लिए ईमानदारी से प्रयासकरती है।
इस पुरस्कार के लिए नामांकन उन इंजीनियरिंग कॉलेजों अथवा संस्थानों के प्राचार्य, डीन, प्रमुख, रजिस्ट्रार अथवा निदेशक द्वारा भेजना अनिवार्य है जहां उम्मीदवार ने डिग्री हासिल करने के लिए अपनी परियोजना/ थीसिस को पूरा किया है। नामांकन के लिए आवेदन उस संगठन के माध्यम से भेजने की आवश्यकता नहीं है जहां उम्मीदवार वर्तमान में काम कर रहे हैं। नामांकन इंजीनियरिंग कॉलेजों/ संस्थानों से स्नातक, स्नातकोत्तरअथवा डॉक्टरेट स्तर से संबंधित परियोजना/ थीसिस के लिए आमंत्रित किए जाते हैं। नामांकन जमा कराने की अंतिम तिथि 31 अगस्त, 2020 है।
रक्षा मंत्रालय
फिक्की इंडिया स्पोर्ट्स अवार्ड 2020 में “बेस्ट कंपनी प्रोमोटिंग स्पोर्ट्स  2020” श्रेणी में एएफएससीबी विजेता घोषित
फिक्की  से प्राप्त आधिकारिक अधिसूचना के अनुसार फिक्की इंडिया स्पोर्ट्स अवार्ड 2020 में “बेस्ट कंपनी प्रोमोटिंग स्पोर्ट्स  2020” श्रेणी में एयरफोर्स स्पोर्ट्स कंट्रोल बोर्ड  को विजेता घोषित किया गया है।
न्यायमूर्ति मुदगल की अध्यक्षता में बने फिक्की इंडिया स्पार्ट्स अवार्ड 2020 के प्रख्यात निर्णायक मंडल ने 08 दिसंबर 2020 को एएसएससीबी को इस प्रतिष्ठित पुरस्कार से सम्मानित किया। ये पुरस्कार समारोह 08 दिसंबर 2020 को वीडियो कॉन्फ्रेंसिंग के माध्यम से आयोजित किया गया था। फिक्की के अध्यक्ष ने एएफएससीबी के अध्यक्ष एयर कमोडोर आशुतोष चतुर्वेदी को ये प्रतिष्ठित पुरस्कार प्रदान किया।
फिक्की ने कहा कि भारतीय वायु सेना  खेलों को सक्रिय रूप से बढ़ावा देने के मामले में अन्य संगठनों के लिए एक प्रेरणास्रोत रही है। हम उम्मीद करते हैं कि आईएएफ अपने खिलाड़ियों को ऐसे ही प्रोत्साहित करता रहेगा, ताकि ये खिलाड़ी नई ऊंचाइयां छूने के साथ-साथ देश का नाम भी रोशन करते रहें।
इससे पहले ‘खिलाड़ियों को रोज़गार देने और खेल कल्याण के उपाय’ करने के लिए 28 अगस्त 2020 को राष्ट्रपति श्री राम नाथ कोविंद ने एएफएससीबी को ‘राष्ट्रीय खेल प्रोत्साहन पुरस्कार’ से सम्मानित किया था। एएफएससीबी ने देशभर में खेल के माहौल को बढ़ावा देने में महत्वपूर्ण योगदान दिया है।
आईएएफ स्पोर्ट्स ने राष्ट्रीय और अंतरराष्ट्रीय स्तर पर काफी अधिक प्रगति की है, और एशियाई खेलों, राष्ट्रमंडल खेलों और विश्व कप/विश्व चैंपियनशिप में कई मेडल जीतकर देश के सम्मान बढ़ाया है। यह बताना भी ज़रूरी है कि हमारे तीन वायु योद्धा  टोक्यो ओलंपिक 2021 के लिए पहले ही क्वालिफाई कर चुके हैं।
भारतीय प्रतिस्पर्धा आयोग
भारतीय प्रतिस्पर्धा आयोग ने एसेंड-2 टेलीकॉम इंफ्रास्ट्रक्चर प्राइवेट लिमिटेड और जीआईपी ईएम द्वारा टावर विजन इंडिया प्राइवेट लिमिटेड की शेयरधारिता के अधिग्रहण को मंजूरी दी
भारतीय प्रतिस्पर्धा आयोग  ने एसेंड टेलीकॉम इंफ्रास्ट्रक्चर प्राइवेट लिमिटेड और जीआईपी ईएम एसेंड 2 पीटीई लिमिटेड द्वारा टॉवर विजन इंडिया प्राइवेट लिमिटेड की शेयरधारिता के अधिग्रहण को मंजूरी दे दी है।
प्रस्तावित संयोजन एसेंड टेलीकॉम इंफ्रास्ट्रक्चर प्राइवेट लिमिटेड  और जीआईपी ईएम एसेंड 2 पीटीई के अधिग्रहण से संबंधित है। टावर विजन इंडिया प्राइवेट लिमिटेड  और  की शत-प्रतिशत शेयरधारिता है।
अधिग्रहणकर्ता
अधिग्रहणकर्ता पूरी तरह से उन संस्थाओं द्वारा प्रबंधित फंड/निवेश वाहनों के स्वामित्व में हैं जो ग्लोबल इंफ्रास्ट्रक्चर प्रबंधन एलएलसी  द्वारा नियंत्रित होते हैं। एसेंड भारत में टावरों के माध्यम से निष्क्रिय दूरसंचार बुनियादी ढांचा सेवाएं प्रदान करने में लगी हुई है। जीआईपी ईएम वर्तमान में किसी भी व्यावसायिक संचालन में संलग्न नहीं है।
लक्ष्य
टॉवर विजन मॉरीशस लिमिटेड द्वारा नियंत्रित किया जाता है और भारत में टावरों के माध्यम से निष्क्रिय दूरसंचार बुनियादी ढांचा सेवाओं के प्रावधान में लगा हुआ है।
भारतीय प्रतिस्पर्धा आयोग के विस्तृत आदेश जल्द ही जारी किए जाएंगे।
एमजी/एमएस/आरपी/वीजे/एसके
(Visitor Counter : 152
उप राष्ट्रपति सचिवालय
श्री जगदीप धनखड़ ने भारत के 14वें उपराष्ट्रपति और राज्यसभा के सभापति के रूप में शपथ ली
श्री जगदीप धनखड़ ने आज भारत के चौदहवें उपराष्ट्रपति और राज्यसभा के सभापति के रूप में पदभार ग्रहण किया। एक प्रख्यात वकील और पश्चिम बंगाल के पूर्व-राज्यपाल श्री धनखड़ को राष्ट्रपति श्रीमती द्रौपदी मुर्मु द्वारा आज राष्ट्रपति भवन में आयोजित एक शपथ-ग्रहण समारोह में पद की शपथ दिलाई गई।
शपथ-ग्रहण से पहले श्री धनखड़ ने आज सुबह राजघाट जाकर महात्मा गांधी जी को श्रद्धांजलि अर्पित की। उन्होंने एक ट्वीट में कहा, "पूज्य बापू को शांत एवं गौरवशाली राजघाट में श्रद्धांजलि अर्पित करते हुए भारत की सेवा में हमेशा रहने के लिए धन्य, प्रेरित और उत्साहित महसूस किया।"
श्री जगदीप धनखड़ के बारे में संक्षिप्त विवरण निम्नलिखित है -
1. शैक्षिक और पेशेवर पृष्ठभूमि
श्री धनखड़ ने अपनी प्रारंभिक स्कूली शिक्षा किठाना गांव के सरकारी प्राथमिक विद्यालय से प्राप्त की। इसके बाद, उन्होंने सरकारी मिडिल स्कूल, घरधाना और सैनिक स्कूल, चित्तौड़गढ़ में अध्ययन किया। अपनी कॉलेज की शिक्षा के लिए, श्री धनखड़ ने महाराजा कॉलेज, जयपुर में प्रवेश लिया और बी.एससी.  भौतिकी में उत्तीर्ण हुए। उसके बाद, उन्होंने राजस्थान विश्वविद्यालय से विधि में डिग्री हासिल की।
श्री जगदीप धनखड़ ने एक वकील के रूप में अपने पेशेवर करियर की शुरुआत की, और पहली पीढ़ी के पेशेवर होने के बावजूद, वे देश के शीर्ष कानूनी विशेषज्ञों में से एक बन गए। 1990 में, उन्हें राजस्थान उच्च न्यायालय द्वारा वरिष्ठ अधिवक्ता के रूप में नामित किया गया था। तब से, श्री जगदीप धनखड़ मुख्य रूप से सर्वोच्च न्यायालय में प्रैक्टिस कर रहे हैं और उनका मुख्य कार्य क्षेत्र स्टील, कोयला, खनन और अंतर्राष्ट्रीय वाणिज्यिक मध्यस्थता से जुड़े मुकदमे हैं। वे देश के विभिन्न उच्च न्यायालयों में पेश हुए हैं और 30 जुलाई, 2019 को पश्चिम बंगाल के राज्यपाल का पद ग्रहण करने तक राज्य के सबसे वरिष्ठ नामित वरिष्ठ अधिवक्ता थे। अपने कानूनी करियर के दौरान, श्री धनखड़ 1987 में राजस्थान उच्च न्यायालय बार एसोसिएशन, जयपुर के अध्यक्ष के रूप में चुने गए सबसे कम उम्र के व्यक्ति थे। एक साल बाद, वे 1988 में राजस्थान बार काउंसिल के सदस्य भी बने।
2. संसदीय और सार्वजनिक जीवन
श्री जगदीप धनखड़ 1989 में झुंझुनू संसदीय क्षेत्र से भारत की संसद के लिए चुने गए थे। इसके बाद, उन्होंने 1990 में संसदीय कार्य मंत्रालय के राज्य मंत्री के रूप में भी कार्य किया। 1993 में, वे अजमेर जिले के किशनगढ़ निर्वाचन क्षेत्र से राजस्थान विधानसभा के लिए चुने गए। एक विधायक के रूप में, श्री धनखड़ ने लोकसभा और राजस्थान विधानसभा में महत्वपूर्ण समितियों के सदस्य के तौर पर कार्य किया। केंद्रीय मंत्री के रूप में, वे यूरोपीय संसद में एक संसदीय समूह के उपनेता के रूप में एक प्रतिनिधिमंडल के सदस्य भी रहे हैं।
जुलाई 2019 में, श्री धनखड़ को पश्चिम बंगाल के राज्यपाल के रूप में नियुक्त किया गया था।
3. व्यक्तिगत विवरण
नाम : श्री जगदीप धनखड़
पिता का नाम : स्व. श्री गोकल चंद
माता का नाम : स्व. श्रीमती केसरी देवी
जन्म तिथि: 18 मई, 1951
जन्म स्थान : ग्राम किठाना, जिला झुंझुनू, राजस्थान
वैवाहिक स्थिति : विवाहित 
जीवनसाथी का नाम : डॉ. सुदेश धनखड़
संतान : एक पुत्री 
पुस्तकों के उत्साही पाठक, श्री धनखड़ एक खेल प्रेमी भी हैं और वे राजस्थान ओलंपिक संघ व राजस्थान टेनिस संघ के अध्यक्ष भी रह चुके हैं। संगीत सुनना और यात्रा करना उनके अन्य शौक हैं। उन्होंने अमेरिका, कनाडा, ब्रिटेन, इटली, स्विट्जरलैंड, जर्मनी, ऑस्ट्रेलिया, न्यूजीलैंड, चीन, हांगकांग, सिंगापुर आदि सहित अनेक देशों की यात्रा की है।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 220.66 करोड़ टीके लगाए जा चुके हैं
बीते चौबीस घंटों में 883 टीके लगाए गए
भारत में सक्रिय मरीजों की संख्या 11,393 है
सक्रिय मामलों की दर 0.03 प्रतिशत है
स्वस्थ होने की वर्तमान दर 98.79 प्रतिशत है
बीते चौबीस घंटों में 2,661 लोग स्वस्थ हुए,अब तक स्वस्थ हुए कुल लोगों की संख्या 4,44,39,965 है
पिछले 24 घंटों में 1,021 नए मामले सामने आए
दैनिक सक्रिय मामलों की दर 0.78 प्रतिशत है
साप्ताहिक सक्रिय मामलों की दर 0.97 प्रतिशत है
अब तक 92.89 करोड़ जांच की जा चुकी हैं,बीते चौबीस घंटों में 1,31,172 जांच की गई
सूक्ष्म, लघु एवं मध्यम उद्यम मंत्रालय
एमएसएमई मंत्रालय की ओर से ‘राष्ट्रीय स्तर के जागरूकता कार्यक्रम  2020’ का आयोजन
17 से 28 फरवरी, 2020 तक जारी रहेगा जागरूकता कार्यक्रम
इस दौरान विद्यार्थियों/युवाओं को अपने करियर के रूप में ‘उद्यमिता’ को अपनाने के लिए प्रोत्साहित किया जा रहा है
सूक्ष्म, लघु एवं मध्यम उद्यम  मंत्रालय ने राष्ट्रीय स्तर के जागरूकता कार्यक्रम  2020 का आयोजन किया है। यह 17 फरवरी से 28 फरवरी, 2020 तक जारी रहेगा। एनएलएपी का मुख्य उद्देश्य इस मंत्रालय के साथ-साथ इससे जुड़े विभिन्न संगठनों की योजनाओं एवं कार्यकलापों के बारे में जागरूकता बढ़ाना है। इन संगठनों में विकास आयुक्त कार्यालय , खादी एवं ग्रामोद्योग आयोग, कॉयर बोर्ड, राष्ट्रीय लघु उद्योग निगम लिमिटेड, राष्ट्रीय एमएसएमई संस्थान, एमएसएमई प्रौद्योगिकी केन्द्र और महात्मा गांधी ग्रामीण औद्योगीकरण संस्थान शामिल हैं।
मंत्रालय के कुल 126 क्षेत्रीय कार्यालय और इसके विभिन्न संगठन देश भर में जागरूकता कार्यक्रम चला रहे हैं, ताकि कॉलेजों एवं शैक्षणिक संस्थानों के विद्यार्थियों को मंत्रालय की विभिन्न योजनाओं से अवगत कराया जा सके। 15 दिनों का यह जागरूकता अभियान देश के सभी हिस्सों में स्थित 600 से भी अधिक कॉलेजों में चलाया जाएगा और इस दौरान लगभग 60,000 विद्यार्थियों को कवर किया जाएगा।
एमएसएमई मंत्रालय इस जागरूकता कार्यक्रम के जरिए विद्यार्थियों/युवाओं को अपने करियर के रूप में उद्यमिता को अपनाने के लिए प्रोत्साहित कर रहा है। इस दौरान विद्यार्थियों के साथ परस्पर संवाद वाले सत्र आयोजित किए जा रहे हैं, उनके सवालों के जवाब दिए जा रहे हैं, विभिन्न योजनाओं एवं कार्यक्रमों से जुड़े उनके संशय दूर किए जा रहे हैं और उनकी समस्याओं के समाधान बताए जा रहे हैं। यही नहीं, इस दौरान विद्यार्थियों को मंत्रालय तथा उसके विभिन्न संगठनों के कार्यकलापों से जुड़ी ऑडियो-वीडियो फिल्में दिखाई जा रही हैं एवं उनके समक्ष प्रस्तुतियां दी जा रही हैं। इसके अलावा विद्यार्थियों को मंत्रालय द्वारा लागू की जा रही विभिन्न योजनाओं की बारीकियों से अवगत कराया जा रहा है।
|
|
उत्तर प्रदेश के आगरा स्थित पीपीडीसी में राष्ट्रीय जागरूकता कार्यक्रम का आयोजन
|
|
अरुणाचल प्रदेश के पूर्वी गोदावरी जिले के अमालापुरम स्थित क्षेत्रीय कॉयर बोर्ड कार्यालय द्वारा एसकेबीआर कॉलेज में राष्ट्रीय जागरूकता कार्यक्रम का आयोजन
रक्षा मंत्रालय
डीआरडीओ ने न्यूनतम रेंज के लिए स्वदेश में विकसित एमपी-एटीजीएम का सफलतापूर्वक परीक्षण किया
➡️ एमपी-एटीजीएम एक कम वज़नी, फायर एंड फॉरगेट मैन पोर्टेबल एंटी टैंक गाइडेड मिसाइल है
➡️ मिनीएचराइज्ड इन्फ्रारेड इमेजिंग सीकर
➡️ सेना और आत्मनिर्भर भारत के लिए बड़ा प्रोत्साहन
➡️ रक्षा मंत्री ने डीआरडीओ को बधाई दी
आत्मनिर्भर भारत को बढ़ावा देने और भारतीय सेना को मजबूत करने की दिशा में रक्षा अनुसंधान और विकास संगठन  ने 21 जुलाई, 2021 को स्वदेशी रूप से विकसित कम वजन वाली, फायर एंड फॉरगेट मैन पोर्टेबल एंटीटैंक गाइडेड मिसाइल  का सफल परीक्षण किया। मिसाइल को एक मैन पोर्टेबल लॉन्चर थर्मल साइट के साथ एकीकृत कर लॉन्च किया गया था और लक्ष्य एक टैंक की तरह बनाया गया था। मिसाइल ने सीधा हमला किया और लक्ष्य को सटीक रूप से पहचाना। इस परीक्षण ने न्यूनतम रेंज को सफलतापूर्वक सत्यापित किया। मिशन ने अपने सभी उद्देश्यों को पूरा किया। मिसाइल का अधिकतम रेंज के लिए पहले ही सफलतापूर्वक उड़ान परीक्षण किया जा चुका है।
मिसाइल को उन्नत एवियोनिक्स के साथ अत्याधुनिक मिनीएचराइज्ड इन्फ्रारेड इमेजिंग सीकर के साथ रखा गया है। इस परीक्षण के बाद देश स्वदेशी तीसरी पीढ़ी के मैन पोर्टेबल एंटी टैंक गाइडेड मिसाइल निर्मित करने के अंतिम चरण में पहुंच गया है।
रक्षा मंत्री श्री राजनाथ सिंह ने सफल परीक्षण के लिए डीआरडीओ और उद्योग जगत को बधाई दी है। रक्षा अनुसंधान एवं विकास विभाग के सचिव और डीआरडीओ के अध्यक्ष डॉ. जी सतीश रेड्डी ने टीम को सफल परीक्षण के लिए बधाई दी।
सूचना और प्रसारण मंत्रालय
आईएफएफआई में ‘ सुगम भारत- सुगम फिल्में‘ वर्ग लॉन्च किया गया
फिल्मों में अतिरिक्त दृश्य व गैर संवाद भाग जोड़े जाएंगे
इस विशेष वर्ग में तीन फिल्में हैं
50वें भारतीय अंतर्राष्ट्रीय फिल्म महोत्सव को समावेशी बनाने के लिए आईएफएफआई में ऐसी तीन फिल्में दिखाई जाएंगी जो विशेष जरूरत वाले लोगों के लिए होंगी। इन फिल्मों का प्रदर्शन सुगम भारत, सुगम फिल्में वर्ग के अंतर्गत किया जाएगा।
आईएफएफआई, सक्षम भारत और यूनेस्को का यह संयुक्त प्रयास है। इसका उद्देश्य दिव्यांगजनों के लिए ध्वनि के माध्यम से कहानी का वर्णन करना है।
इस वर्ग की शुरूआत मुन्ना भाई एमबीबीएस फिल्म के प्रदर्शन से हुई। इसके निर्देशक राजकुमार हिरानी है। इसे महोत्सव के निदेशक श्री चैतन्य प्रसाद ईएसजी के वाइस चेयरमैन श्री सुभाष फल देसाई, ईएसजी के सीईओ श्री अमित सतीजा और अभिनेत्री तापसी पन्नू ने लॉन्च किया। कार्यक्रम में लोक विश्वास प्रतिष्ठान विजुअली इम्पेयर्ड स्कूल, पोंडा और नेशनल एसोसिएशन फॉर द ब्लाइंड के छात्र उपस्थित थे।
पहली बार भाग लेने आई अभिनेत्री तापसी पन्नू ने कहा कि वे यह जानकार आश्चर्यचकित हैं कि ऐसी फिल्में भी बनती हैं। मैंने ऐसी फिल्में नहीं देखी हैं जहां दृश्य का वर्णन ऑडियो माध्यम से होता है। मैं देखना चाहती हूं कि यह कैसे होता है।
मैं दृष्टिबाधित शब्द का प्रयोग नहीं करना चाहती हूं। आपकी अन्य इंद्रियां हमारी इंद्रियों से ज्यादा मजबूत होती हैं। उन्होंने कहा कि भविष्य में संभव है कि उनकी फिल्मों का भी ऑडियो रूपान्तरण तैयार किया जायेगा।
इस वर्ग के तहत दिखाई जाने वाली फिल्में हैं – लगे रहो मुन्ना भाई, एम एस धोनी द अनटोल्ड स्टोरी और कोंकणी फिल्म क्वेस्टावो द कन्फ्यूसाव।
आरकेमीणा/आरएनएम/एएम/जेएम/सीसी–4395
(Visitor Counter : 53